ຊາວອັຟການິສຖານ ໄປປ່ອນບັດ ທ່າມກາງ ການຮັກສາຄວາມ ປອດພັຍ ຢ່າງເຄັ່ງຂັດ ແລະການຂົມຂູ່ ຂອງພວກທາລີບານ
ຂ່າວສຳຄັນອື່ນໆ: ການວາງຣະເບີດ ທີນະຄອນແບັກແດັດ ເຮັດໃຫ້ມີຜູ້ເສັຽຊີວິດ 2 ຄົນ; ຜູ້ປົກຄອງຣັດ ນິວເມັກຊິໂກ ສືບຕໍ່ເຈຣະຈາຫາຣື ກັບພວກນັກການທູດເກົາ
ຜູ້ມີສິດປ່ອນບັດໃນອັຟການິສ ຖານໄດ້ພາກັນ ໄປໃຊ້ສິດໃຊ້ສຽງໃນການເລືອກ ຕັ້ງປະທານາທິບໍດີ ຄັ້ງທີ 2 ຂອງປະເທດ ໃນວັນພະຫັດມື້ນີ້ ທ່າມກາງການຍາມຮັກສາ ຄວາມປອດພັຍ ຢ່າງເຄັ່ງຄັດ ແລະການຂົ່ມຂູ່ ຈະກໍ່ຄວາມຮຸນແຮງຂອງພວກກະບົດ ທາລີ ບານ ຈຳນວນປະຊາຊົນ ຜູ້ໄປປ່ອນບັດ ໃນຕອນຕົ້ນໆ ປາກົດວ່າບໍ່ມີຫລາຍ ຢູ່ໃນຫລາຍໆເຂດ ຂອງປະເທດ ຮວມທັງເຂດ ນະຄອນຫລວງ ກາບູລບ່ອນທີ່ໄດ້ຍິນ ສຽງຣະເບີດແຕກ ດັງຂຶ້ນ ໃນຕອນເຊົ້າມື້ນີ້ ຕໍ່ມາຕຳຣວດໄດ້ຍິງຕໍ່ສູ້ກັນ ກັບກຸ່ມຜູ້ຊາຍ ປະກອບອາວຸດ ທີ່ໄດ້ເຂົ້າຢຶດເອົາອາຄານຫລັງນຶ່ງ ໃນເຂດກ້ຳ ຕາເວັນອອກ ຂອງນະຄອນຫລວງກາບູລ ມີຜູ້ຊາຍ 2 ຄົນທີ່ມີຣະເບີດມັດອ້ອມໂຕ ໄດ້ຖືກຂ້າຕາຍ ທີ່ແຂວງ HELMAND ທາງພາກໃຕ້ອັຟການິສຖານນັ້ນ ມີເດັກນ້ອຍຄົນນຶ່ງ ເສັຽຊີວິດ ຫຼັງຈາກລູກປືນຄົກ ຫລາຍໆລູກໄດ້ຕົກໃສ່ເມືອງ LASHKAR GAH ຊຶ່ງເປັນເມືອງເອກ ຂອງແຂວງ ນອກນັ້ນແລ້ວຍັງມີລາຍງານວ່າ ທີ່ແຂວງການດາຮາ ຊຶ່ງຕັ້ງຢູ່ໃກ້ຄຽງ ກໍມີການຍິງ ປືນຄົກໂຈມຕີແລະມີການຍິງຈະຣວດ ແນໃສ່ໜ່ວຍປ່ອນບັດ ທີ່ເມືອງ KUNDUZ ໃນພາກເໜືອອັຟການິສຖານ ຕຳຣວດອີຣັກກ່າວວ່າ ການໂຈມຕີດ້ວຍ ຣະເບີດ ທີ່ນະຄອນຫຼວງ ແບັກແດັດເຮັດໃຫ້ມີ ຜູ້ເສັຽຊີວິດ 2 ຄົນ ແລະໄດ້ຮັບບາດເຈັບ ບໍ່ຕ່ຳ ກວ່າ 10 ຄົນນຶ່ງມື້ຫລັງຈາກ ໄດ້ມີການໂຈມຕີ ດ້ວຍຣະເບີດ ແລະປືນຄົກ ທີ່ເຮັດໃຫ້ມີຜູ້ເສັຽຊີວິດ 95 ຄົນ ແລະໄດ້ຮັບບາດເຈັບ ຫລາຍກວ່າ 500 ຄົນ ທີ່ນະຄອນຫລວງຂອງອີຣັກ ເຈົ້າໜ້າທີ່ ເວົ້າວ່າ ຣະເບີດໄດ້ຖືກມັດ ຕິດໄວ້ກັບຣົດຖີບແລະແຕກຂຶ້ນ ທີ່ຖນົນ RASHEED ໃນເຂດໃຈກາງ ນະຄອນຫລວງ ແບັກແດັດໃນວັນພະຫັດມື້ນີ້ ມື້ວານນີ້ ເປັນມື້ທີ່ ນອງເລືອດທີ່ສຸດ ໃນນະຄອນຫລວງແບັກແດັດ ນັບແຕ່ໄດ້ມີການຖອນ ທະຫານອະເມຣິກັນ ອອກຈາກເຂດ ເທສບານຕ່າງໆ ໃນວັນທີ30 ມິຖຸນາຜ່ານມາ ເຫດຮ້າຍທີ່ວ່ານີ້ ພາໃຫ້ ນາຍົກຣັຖມຸນຕຣີ ອີຣັກ ທ່ານ NOURIAL-MALIKI ອອກມາປະກາດ ໃນທັນທີວ່າ ຈະມີການຊັ່ງຊາ ຕີຣາຄາຄືນເບິ່ງໃໝ່ວິທີການ ຮັກສາຄວາມສະງົບ ຂອງຣັຖບານ ຣະເບີດທີ່ຫ້າງໄວ້ ໃນຣົດບັນທຸກໄດ້ແຕກຂຶ້ນ ຫ່າງກັນບໍ່ເທົ່າໃດນາທີ ຢູ່ນອກກະຊວງ ການຕ່າງປະເທດ ແລະກະຊວງການເງິນ ຂອງອີຣັກ ມື້ວານນີ້ ຜູ້ປົກຄອງຣັດ NEW MEXICO ທ່ານ BILL RICHARD SONຈະເປັນເຈົ້າພາບ ຈັດການ ເຈຣະຈາຫາຣື ທີ່ບໍ່ຄ່ອຍ ໄດ້ເຫັນກັນ ກັບພວກນັກການທູດເກົາຫລີເໜືອ ຕື່ມອີກ ໃນວັນພະຫັດມື້ນີ້ ໃນອັນທີ່ ທ່ານເອີ້ນວ່າ ເປັນຮ່ອງຮອຍແຫ່ງຄວາມຫວັງ ໃນການປັບປຸງ ຄວາມສັມພັນ ລະຫວ່າງວໍຊິງຕັນ ກັບພຽງຢາງ ທ່ານRICHARDSON ແລະນັກການທູດ ເກົາຫລີເໜືອ 2 ຄົນ ຈະພົບປະ ເປັນຄັ້ງທີ 2ໃນມື້ສຸດທ້າຍ ຂອງການເຈຣະຈາຫາຣື ທີ່ເມືອງ SANTA FE ທ່ານ RICHARDSONກ່າວຕໍ່ ໂທຣະພາບ CNN ໃນມື້ວານນີ້ວ່າ ທ່ານຮູ້ສຶກ ວ່າມີຄວາມເຄັ່ງຕຶງ ໜ້ອຍລົງໃນລະຫວ່າງ ການເຈຣະຈາ ຫາຣືກັນ ນັກເຈຣະຈາ ອະວຸໂສ ແລະອະດີດ ເອກອັຄຣັຖທູດສະຫະຣັດ ປະຈຳອົງການ ສະຫະປະຊາຊາດ ຍັງກ່າວອີກວ່າ ເກົາຫລີເໜືອກຳລັງຊອກຫາຊ່ອງທາງ ເພື່ອຢາກເປີດ ການເຈຣະຈາໂດຍກົງ ກັບສະຫະຣັດ ກະຊວງການຕ່າງປະເທດ ສະຫະຣັດ ກ່າວວ່າ ຣັຖບານທ່ານ OBAMA ເປັນຜູ້ອຳນວຍ ຄວາມສະດວກໃຫ້ແກ່ການ ເຈຣະຈາຫາຣື ຄັ້ງນີ້ ແຕ່ທາງຣັຖບານ ບໍ່ໄດ້ຮ້ອງຂໍ ໃຫ້ຜູ້ປົກຄອງຣັດເມັກຊິໂກ ຝາກຂໍ້ຄວາມໃດໆ ໄປໃຫ້ເຈົ້າໜ້າທີ່ເກົາ ຫລີເໜືອ ແລະທ່ານRICHARDSON ກໍບໍ່ໄດ້ເປັນຜູ້ຕາງໜ້າຂອງທຳນຽບ ຂາວ ແຕ່ຢ່າງໃດ ສະມາຊິກສະພາສູງ JIM WEBB ຂອງສະຫະຣັດ ກ່າວວ່າ ສະຫະ ຣັດຄວນດຳເນີນການ ເພີ້ມຕື່ມ ເພື່ອປົກປ້ອງ ອະທິປະໄຕຂ ອງປະເທດຕ່າງໆ ໃນເອເຊັຽທີ່ອາດມີຄວາມວິຕົກ ກັງວົນກ່ຽວກັບ ການອ້າງກັມມະສິດ ຂອງຈີນເອົາ 80%ຂອງເຂດທະເລຈີນໃຕ້ ວຽດນາມແລະອີກ 5 ປະເທດ ໃນເຂດເອເຊັຽ ຕາເວັນອອກສຽງໃຕ້ຕ່າງກໍ ໄດ້ຄັດຄ້ານ ແລະໂຕ້ແຍ້ງ ການອ້າງກັມມະສິດຂອງຈີນ ທ່ານ WEBBກ່າວທີ່ນະຄອນຫລວງຮ່າໂນ່ຍ ຂອງວຽດນາມ ໃນມື້ວານນີ້ວ່າ ສະຫະຣັດ ຄວນດຳເນີນການເພີ້ມຕື່ມ ເພື່ອສ້າງ ຄວາມສົມດູນ ກັບຈີນ ຢູ່ໃນຂົງເຂດ ແຕ່ທ່ານເວົ້າວ່າການດຳເນີນການ ຄວນເປັນໄປ ໃນດ້ານການທູດ ແທນທີ່ຈະແມ່ນ ທາງດ້ານທະຫານ ທ່ານWEBB ຊຶ່ງກຳລັງ ຢູ່ໃນລະຫວ່າງ ການຢ້ຽມຢາມ 5 ປະເທດໃນເອເຊັຽຊຶ່ງຖືກເບິ່ງກັນວ່າ ເປັນພາກສ່ວນນຶ່ງ ໃນການດຳເນີນ ຄວາມພະຍາຍາມທາງດ້ານການທູດ ໃນຂອບເຂດ ທີ່ກວ້າງຂວາງຂື້ນ ຂອງສະຫະຣັດ ເພື່ອເສີມສ້າງຄວາມສັມພັນ ກັບຂົງເຂດດັ່ງກ່າວ ທ່ານເວົ້າວ່າ ຂົງເຂດເອເຊັຽ ແມ່ນມີຄວາມສຳຄັນຫລາຍຕໍ່ສະຫະຣັດ ຄະນະຣັຖບານໃຕ້ຫວັນໄດ້ຮັບຮອງເອົາ ຮ່າງງົປມານ ຈຳນວນ 3ພັນລ້ານໂດລາ ສຳລັບ ທຳການບູຣະນະ ສ້າງສາ ຫລັງຈາກໄຕ້ ຝຸ່ນມໍຣະກົດຊຶ່ງເປັນພາຍຸ ທີ່ຮ້າຍແຮງສຸດ ໃນຮອບ 50 ປີ ໄດ້ພັດເຂົ້າຖລົ່ມ ສົ່ງຜົນໃຫ້ມີຜູ້ເສັຽຊີວິດ ຫລາຍກວ່າ 100 ຄົນ ແລະສ້າງ ຄວາມເສັຽຫາຍ ຢ່າງໃຫຍ່ໃຫ້ແກ່ເຂດພາກໃຕ້ ຂອງໃຕ້ຫວັນ ຄະນະຣັຖບານໃຕ້ຫວັນໄ ດ້ຮັບຮອງເອົາຮ່າງງົບປະມານດັ່ງກ່າວ ໃນວັນພະຫັດມື້ນີ້ ເພື່ອເປັນຄ່າໃຊ້ຈ່າຍ ໃນການສ້າງສາພັທນາຂົງເຂດ ທີ່ໄດ້ຮັບ ຄວາມເສັຽຫາຍ ຈາກລົມໄຕ້ຝຸ່ນມໍຣະກົດ ບັດນີ້ທາງຣັຖບານ ຕ້ອງໄດ້ນຳສເນີ ຮ່າງງົບປະມານນີ້ ຕໍ່ສະພາແຫ່ງຊາດເພື່ອໃຫ້ການອະນຸມັດ ໃນມື້ວານນີ້ ພວກທີ່ ລອດຊີວິດມາໄດ້ ຈາກລົມໄຕ້ຝຸ່ນມໍຣະກົດ ໃນພາກໃຕ້ ຂອງໃຕ້ຫວັນ ໄດ້ພາກັນຮ້ອງດ່າ ປະທານາທິບໍດີ MA YING JEOUທີ່ເດີນທາງ ໄປຢ້ຽມຢາມບ້ານນຶ່ງ ທີ່ໄດ້ຮັບ ຄວາມເສັຽຫາຍ ຮ້າຍແຮງຈາກລົມພາຍຸຫົວນີ້ ພວກທີ່ ລອດຊີວິດມາໄດ້ ບາງຄົນ ໄດ້ກ່າວຫາ ທ່ານ MA ວ່າບໍຣິຫານຜິດພາດ ແລະໄປຊ່ອຍ ປະຊາຊົນຊ້າໂພດ ຜູ້ຊາຍຄົນອະເມຣິກັນ ທີ່ຖືກຕັດສິນ ໂທດ ຈຳຄຸກອອກແຮງງານ ໃນມຽນມາຍ້ອນ ໄດ້ລອຍນ້ຳ ໄປເຮືອນທ່ານນາ ງອອງຊານ ຊູຈີ ຜູ້ນຳປະຊາທິປະໄຕຂອງມຽນມາແບບທີ່ບໍ່ໄດ້ຮັບການເຊື້ອເຊີນນັ້ນ ໄດ້ເດີນທາງກັບຄືນມາຮອດສະຫະ ຣັດແລ້ວໃນມື້ວານນີ້ ນາຍ JOHN YETTAW ໄດ້ເດີນທາງ ໄປເຖິງນະຄອນ CHICAGO ຈາກປະເທດໄທບ່ອນທີ່ຜູ້ກ່ຽວ ໄດ້ເຂົ້າຮັບການ ພະຍາບານໂຕ ລຸນຫລັງທີ່ ໄດ້ຖືກຂັບໄລ່ ອອກຈາກມຽນມາ ໃນມື້ວັນອາທິດແລ້ວ ພາຍໃຕ້ການຕົກລົງ ຂອງສະມາຊິກສະພາສູງ JIM WEBBກັບທາງການມຽນມາ ນາຍ YETTAW ເປັນ ໂຣກເບົາຫວານແລະໂຣກບ້າໝູ ໃນເດືອນນີ້ສານທະຫານ ໃນມຽນມາ ໄດ້ຕັດສິນວ່າ ທ່ານນາງ ອອງຊານ ຊູຈີ ມີຄວາມຜິດໃນການລະເມີດເງື່ອນໄຂ ກ່ຽວກັບການ ກັກບໍຣິເວນທ່ານນາງ ໂດຍໃຫ້ບ່ອນພັກ ແກ່ນາຍYETTAW ແລະໄດ້ຖືກ ຕັດສິນໂທດ ກັກບໍຣິເວນ ຕື່ມອີກ 1 ປີເຄິ່ງ ສານແຫ່ງດຽວກັນນີ້ ຍັງຕັດສິນໂທດ ນາຍ YETTAW ໃຫ້ຈຳຄຸກ ເປັນເວລາ 7 ປີ ແຕ່ທ່ານWEBB ສາມາດບັນລຸ ການຕົກລົງ ເພື່ອໃຫ້ປ່ອຍຜູ້ກ່ຽວ ໃນລະຫວ່າງ ທີ່ທ່ານເດີນທາງໄປຢ້ຽມຢາມມຽນມາ ໃນວັນເສົາຜ່ານມາ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ